google/wiki40b huggingface dataset:
Mahisasaka

Mahīśāsakāḥ, også kalt Āvantaka-vādinaḥ, var en av de 18 eller 20 skolene i den tidligere buddhismen. Theravāda-skolens nedtegnelser forteller at Mahīśāsakāḥ-skolen oppstod under det første skismet i buddhismens historie i India. Sarvāstivāda er ifølge deres fremstilling en utløper fra Mahīśāsakāḥ.
Sarvāstivāda-skolens egne nedtegnelser hevder derimot at Mahīśāsakāḥ var en avlegger av Sarvāstivāda. Det samme hevder mahāyāna-tekster som er bevart på kinesisk. Det er derfor alminnelig akseptert at skolens opprinnelse går tilbake til uenighetene under det andre buddhistiske konsil.
Navnet Mahīśāsakāḥ sies å ha blitt oppkalt etter en regent med pali-navnet Mahiṃsāsaka (sanskrit: Āvantaka, tibetansk: Sa ston pa'i sde, kinesisk: 不可棄, pinyin: Bùkěqì Bù) som «omvendte sitt land» eller folk, og «renset sitt land».
Mellom slutten av det andre århundre f.Kr. og begynnelsen av det første århundre f.Kr. oppstod Dharmaguptaka som en avlegger av Mahīśāsakāḥ.

Skolens kloster-regler

Mahīśāsaka er en av de få tidligere buddhistiske skolene, hvor de nedskrevne kloster-reglene (vinaya) er bevart for ettertiden. I året 413 ble teksten bragt til Det østlige Jin-dynastiet av Faxian. Mellom årene 423 og 434 ble den oversatt til kinesisk av Buddhajīva og Dàoshēng. Oversettelsen ble fullført ved Longguangsi, og bestod av 30 bokruller. Teksten har to rekonstruerte sanskrit-navn: Mahīśāsaka-vinaya og Pañcavargika-vinaya (Vinaya i fem kategorier).
Dens kinesiske tittel er 彌沙塞部和醯五分律 (pinyin: Míshāsāibù héxì wǔfēnlǜ, Wade-Giles: Mi-sha-sai-pu ho-hsi wu-fen-lü, koreansk: 미사색부화혜오분율, hangul: Misasaekbu hwahye obunyul, McCune-Reischauer: Misasaekpu hwahye obunyul, japansk: Mishsokubu wake gobunritsu, katakana: ミシャソクブワケゴブンリツ).

Mahīśāsaka vinaya i fem kategorier (sammendrag)

Den kinesiske buddhistiske kanon inneholder også et sammendrag av teksten under tittelen «Mahīśāsaka vinaya i fem kategorier (eller deler)» (kinesisk: 彌沙塞五分戒本, pinyin: Míshāsāi wŭfēn jièbĕn, Wade-Giles: Mi sha se wu fen chieh pen, koreansk: 미사새오분계본). Denne lille teksten, i en bokrull, ble oversatt av Buddhajīva i Yáng Dōu (楊都) i året 423 eller 424 (mellom det første og det andre året av Jĭng píng (景平) under dynastiet Liú sòng 劉宋)

Mahīśāsakakarman

En annen vinaya-tekst med den rekonstruerte sanskrit-tittelen Mahīśāsakakarman, er bevart i to oversettelser til kinesisk.
Den første oversettelsen, i en bokrull, ble foretatt av Míng huī i året 522 (det tredje året av Pŭ Tōng (普通) under Liáng dynastiet) ved klosteret Jiàn chū sì (建初寺). Dens kinesiske tittel er 五分比丘尼戒本 (pinyin: wŭfēn bĭqiūní jièběn, Wade-Giles: Wu fen pi ch'iu ni chieh pen, koreansk: 오분비구니계본).
Den andre oversettelsen, også i en bokrull, ble foretatt av Ài Tóng i året 705 eller 706 (kinesisk: 彌沙塞羯磨本, pinyin: Míshāsāi jié móběn, Wade-Giles: Mi sha se chieh mo pen, koreansk: 미사새갈마본).
Dagmar Schipanski

Utdannelse og karrière

Etter Abitur (artium) i 1962 studerte hun fysikk i Marburg, og ble i 1967 diplomingeniør (sivilingeniør). Hun arbeidet deretter frem til 1985 som assistent og overassistent ved det tekniske universitetet i Ilmenau. I 1976 tok hun doktorgraden, og 1985 ble hun dosent og i 1990 professor. Frem til 1993 var hun også dekana for fakultetet for elektroteknikk og informasjonsteknikk i Ilmenau, og fra 1995 til 1996 rektor for universitetet. Hun mottok Bundesverdienstkreuz i 1996.

Politisk karrière

I 1999 var den partiløse Dagmar Schipanski CDU og CSUs kandidat til vervet som tysk president. SPD hadde flertallet og hun var derfor sjanseløs. Etter at hun tapte for Johannes Rau ble hun utnevnt til vitenskaps-, forsknings- og kunstminister i regjeringen i Thüringen, en stilling hun innehadde til 2004. I 2000 ble hun medlem av CDU, og ble medlem av partiets presidium (sentralstyre). Fra 2002 til 2004 var hun president for Kultusministerkonferenz. Siden 8. juli 2004 er hun president for landdagen i Thüringen.
Skimboarding

Skimboarding er en vannsport som minner om skateboard og snowboard. Prinsippet er å stå på skimboardet på svært grunt vann og så bevege seg fra stranden og ut i vannet, til en treffer en bølge, for så å surfe tilbake. 
Sporten har sitt opphav i 1920-årene i California.
Det første årlige verdensmesterskapet i skimboarding ble hold i 1976 i Aliso Beach, California.

Brettet

Det finns ulike utforminger av skimboard, men de fleste er ovalformede, 1,5-2 cm tykk, mellom 110-145 cm lang og 45-60 cm bred. Brettet har i motsetning til surfebrett, ingen form for finne. Tuppen på brettet er bøyd oppover slik at overgangen fra sand til vann skal være lett. Det finnes to forskjellige typer skimboard, det ene lages av tre og benyttes i hovedsak til å «skimme» på våt sand. Den andre typen er laget av skum og benyttes når en ønsker å ri bølger.
Snuterødvinger

Utseende

Snuterødvinger er biller med rødlige dekkvinger. De har velutviklede flygevinger under dekkvingene. Hodet er smalt og noe langstrakt. Antennene er 11-leddete, ganske lange og ofte sagtannet.
Eumolpus (bille)

Utseende

Små til middelsstore, nokså brede, glatte bladbiller, ofte med skinnende metallisk glans. Dekkvingene er mye bredere enn pronotum.

Levevis

Både larvene og de voksne (imago) er planteetere. Flere av artene er kjente skadedyr

Utbredelse

Slekten er utbredt i Nord-, Mellom- og Sør-Amerika.
Richard Bourke

Bakgrunn

Richard Bourke var født i Dublin i Irland og utdannet seg ved Westminster. Han studerte jus ved Christ Church College i Oxford.

Militær

Han sluttet seg til hæren i 1798 og tjente i De forente Nederlandene sammen med hertugen av York før han ble sendt til Sør-Amerika i 1807 hvor han deltok i beleiringen og stormingen av Montevideo. Han ble forfremmet til generalmajor i 1821.
I anerkjennelse for hans tjeneste for kronen, ble Bourke først utnevnt til viseguvernør av det østlige distriktet i Kappkolonien før han etterfulgte Ralph Darling som guvernør i New South Wales i 1831. Bourke viste seg å være en dyktig, men kontroversiell, guvernør. Han var forferdet over de overdrevne straffene som ble gitt til straffangene og gav ut magistratsloven som begrenset dommen som en magistrat kunne gi til 50 piskeslag. Tidligere var der ingen grenser. Rasende magistrater og arbeidsgivere henvendte seg til kronen mot denne innblandingen i deres lovmessige rettigheter i frykt for at en reduksjon i straffene ville føre til mindre respekt hos straffangene.
Men Bourke fortsatte å skape kontroverser innenfor kolonien ved å bekjempe umenneskelig behandling mot straffangene. Han begrenset antallet straffanger som hver arbeidsgiver kunne ha til 70. Han gav også rettigheter til frisatte straffanger som å tillate dem å skaffe sef eiendom og jurytjeneste. Det har blitt hevdet at avskaffelsen av straffetransporten til Australia i 1840 kan tillegges Bourkes handlinger.
Bourke ble modigere gjennom disse endringene og avskaffet statusen til den anglikanske kirke som statskirke i New South Wales. Han erklærte at hvert religiøst samfunn var likestilt for loven. Han økte også tilskuddene til utdanning og ble kreditert som den første guvernør som publiserte regnskapene over de offentlige inntektene og utgiftene.
Han ble forfremmet til generalløytnant i 1837, samme år som han oppkalte Melbourne etter William Lamb, Storbritannias statsminister. Bourke Street i Melbournes sentrale forretningsdistrikt og byen Bourke i New South Wales ble oppkalt etter ham. Der er en statue av Bourke utenfor statsbiblioteket til New South Wales i Sydney som beretter om hans bedrifter som guvernør. 
Han ble forfremmet til general i 1851 og døde nær Limerick i Irland i 1855.
Changwu

Changwu (kinesisk: 长武县; pinyin:  Chángwǔ Xiàn) er et fylke i provinsen Shaanxi i Folkerepublikken Kina. Det ligger i byprefekturet Xianyang.
Folkemengden var på 169 840 innbyggere i 1999.

Kulturminner

Zhaorentempelets hovedhall (Zhaoren si dadian, 昭仁寺大殿) er oppført på Folkerepublikken Kinas liste over kulturminner.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Rodrigo Nunes de Oliveira

Karriere

Han har spilt for Vegalta Sendai fra Japan.
Christoffer av Oldenburg

Christoffer av Oldenburg (født 1502 eller 1504, død 4. august 1566) var greve av Oldenburg og leder for Lübeck under grevefeiden. Christoffer av Oldenburg var den mellomste av Johan XIV av Oldenburgs tre sønner og sønnesønn av den danske kongen Christian Is bror Gerhard av Oldenburg.
Ved hjelp av søskenbarnet Christian IIs innflytelse fikk han en stilling som domherre i Köln. I 1524 flyttet han tilbake till Oldenburg, men tilbrakte det meste av tiden hos landgreve Philipp av Hessen for å utdanne seg militært.
Christoffer gikk over til protestantismen og innførte reformasjonen i Oldenburg. Han slo seg sammen med lybeckerne for å få gjeninnsatt Christian II på tronen. Dette resulterte i den såkalte Grevefeiden i 1534, som er oppkalt etter Christoffer av Oldenburg.
Elektrokjemi

Elektrokjemi er en gren innen kjemien som omhandler de kjemiske reaksjonene som finner sted i en  løsning, ved grensesnittet mellom en elektrisk leder og en elektrolytt.
Mikrofilm (selskap)

Mikrofilm AS er et norsk animasjonsstudio startet i 1996 av Lise Fearnley, Liv Berit Helland og Kajsa Næss, senere drevet videre av Fearnley og Næss. Har produsert en rekke animasjonsfilmer, med den Oscar-belønte Den danske dikteren av Torill Kove som et foreløpig høydepunkt.
Sandvolleyball under Asialekene 2010

Sandvolleyball under Asialekene 2010. Sandvolleyball var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 15. og 24. november 2010. Det en turnering for damer og en for menn. 90 utøvere fra sytten nasjoner deltok og Kina vant begge turneringene.
Paranoia

Paranoid psykose

Den som lider av forfølgelsesvanvidd opplever i sin psykose at det finnes en ytre konspirasjon, og at det dermed foreligger en åpenbar trussel, og vedkommende forsøker å håndtere situasjonen utfra denne virkelighetsoppfatningen. Det innebærer at pasienten forsøker å forstå det som skjer gjennom å sette sammen mer eller mindre avanserte konspirasjonsteorier og forsvarsstrategier.
Utbredte forestillinger hos den som lider av paranoid psykose er at man blir kontrollert av ulike former for ytre stråling og/eller energifelter, gjennom radiosendere, at man blir dopet ned og bortført av ulike organisasjoner, og at alt som skjer blir kontrollert utenfra med hjelp av radiobølger eller datateknikk.
Den som er rammet av et sykelig forfølgelsesvanvidd gir ofte referanser til teknikkens nyeste gjennombrudd. Det kommer av at vedkommende leter etter det som forandres i omverdenen som kan forklare forfølgelsen, som den syke opplever som virkelig. Ettersom massemediene rapporterer om nye tekniske landvinninger, antar den syke ofte at disse forandringer i den ytre verden kan forklare lidelsen. Dette er en logisk komponent i psykosen, fordi den syke ikke kan få forståelse for den aktuelle situasjonen utfra sine tidligere friske erfaringer. I denne sammenheng er nå også Internett ofte en del av de paranoide forestillingene.
Denne formen for paraniode psykoser debuterer vanligvis hos middelaldrene. Paranoide vrangforestillinger kan også inngå i symptomfloraen hos yngre mennesker med schizofreni og borderline-psykose.

Sykdomsparanoia

Denne formen for paranoia er også kjent som en form for hypokondri. Den paranoide tror at han er syk eller infisert av ulike (fysiske) sykdommer, og søker derfor hjelp for disse innbilte sykdommene, iblant flere ganger i uken. Hypokondri kan dog ha flere årsaker, og derfor er schizofren paranoia ikke den vanligste årsaken til hypokondri.

Patologisk sjalusi

Sjalusi, eller svartsyke, klassifiseres noen ganger som en form for paranoid sykdom, og uttrykker seg ved at den syke er helt overbevist om at partneren er eller vil være seksuelt utro. I ekstreme tilfeller tar sjalusien uttrykk i form av notorisk overbeskyttelse, overvåkning og forfølgelse av partneren. Forfølgelse foreligger virkelig, men det er den syke som forfølger, og som ikke oppfatter det som sykelig å for eksempel skysse kona til jobben om morgenen, og sitte og vente i bilen til det er på tide å kjøre henne hjem igjen på ettermiddagen.

Diagnose

Siden mennesker har ulike livserfaringer, kan mennesker bli diagnostisert som paranoide selv om de er aldri så sunne. Dette er påvist av psykologen Ståle Einarsen, som har forsket på mobbeofre i arbeidslivet som ofte ikke blir trodd av psykiatrien når de forteller om det de har opplevd.
Tromsø Museum

Historikk

De tidligste tanker om et museum for Nord-Norge ble lansert i 1840 og resulterte i den første utstilling for Tromsø amt i 1870. To år senere ble et fast museum for Tromsø stift etablert i leide lokaler i Baptistmenighetens kirke i Fredrik Langnesgate, og senere i et nybygg i Muségata (1894). Museet ble flyttet til Folkeparken i 1961. Museets tidsskrift «Ottar» er blitt utgitt siden 1954. Tromsø Museum ble 1. januar 1976 en del av Universitetet i Tromsø og har senere fått navnet Tromsø Museum - Universitetsmuseet. Siden 1998 har museet vært med i «Museumsprosjektet» for utvikling av online museum. Pr. 2012 omfatter museet to vitenskapelige seksjoner: seksjon for naturvitenskap og seksjon for kulturvitenskap.

Samlinger og utstillinger på Tromsø Museum

Museet består av to vitenskapelige seksjoner: seksjon for naturvitenskap og seksjon for kulturvitenskap. Hver seksjon har store samlinger som dokumenterer mer enn 100 års utforskning av landsdelen og andre nordlige områder. De faste utstillingene på museet omfatter geologi og zoologi samt to samiske utstillinger, en arkeologisk utstilling og en kirkekunstutstilling. I tillegg kommer midlertidige utstillinger som museet selv produserer og utstillinger som hentes inn fra inn- og utland. Museet har også samlinger på Internett, blant annet ca. 50.000 bilder i Universitetsmuseenes fotoportal samt ca. 8000 gjenstander fra nyere kulturhistorisk samling og samisk-etnografisk samling. 
Universitetsmuseet har fire avdelinger som er åpne for publikum: Tromsø Museum på Sørøya, Polarmuseet i sentrum, M/S Polstjerna i Sørbyen og Arktisk-alpin botanisk hage i Breivika.
Lasne

Historie

I lansbyens del Plancenoit fant det sted sammenstøt mellom franske og prøyssiske styrker under slaget ved Waterloo. Da prøysserne til slutt erobret Plancenoit, kunne de nå sentrum av slagfeltet og beseire franskmennene. For prøysserne ble det oppstilt et monument i Plancenoit.
Flaskefor

Flaskefor eller flaskeskrin er et skrin eller en kasse med flasker eller karafler til reisebruk. For å sikre innholdet er et flaskefor innredet med adskilte rom for hver enkelt flaske og ofte også med rom for glass til å drikke av. Flaskefor kan være trukket med lær utvendig og foret med tekstil innvendig for å beskytte innholdet mot støt og slitasje. Selve skrinet er laget av tre, gjerne bjørk eller annen hard ved for at det skal være stabilt, Flaskene i et flaskefor har gjerne firkantet tverrsnitt og kalles kantineflasker etter det franske ordet cantine for flaskefor.
Betegnelsen flaskefor kan også brukes om en forsyning av drikkevarer, gjerne til tur eller reise.
Isnus

Utseende

Små, brede, blanke bladbiller.

Levevis

Isnus petasus lever i galler bebodd av maur i slekten Crematogaster på akasier (Acacia drepanoloba). De er samme farge som maurene og er trolig helt avhengige av dem, men det er ikke kjent hva de eter.

Utbredelse

Slekten er utbredt i Afrika.
Masaaki Furukawa

Karriere

Masaaki Furukawa startet sin profesjonelle karriere i Honda FC i 1989. Han har også spilt for Honda Luminozo Sayama, Kashima Antlers og Avispa Fukuoka.
Edmund Veesenmayer

Bakgrunn

Edmund Veesenmayer var sønn av realskolelæreren Franz Xaver Veesenmayer fra Oberstaufen ved Kempten. Etter abitur, studerte han statsvitenskap i München i årene mellom 1923 og 1926. Deretter tok han doktorgraden  hos sosialøkonomen Adolf Weber. Han arbeidet deretter som dosent ved Technische Universität München og ved handelshøyskolen i Berlin.

Nasjonalsosialist

Veesenmayer sluttet seg til det nasjonalsosialistiske partiet NSDAP i februar 1932 og han ble medlem av den økonomiske kretsen til Wilhelm Keppler, også kalt Freundeskreis Heinrich Himmler. Veesenmayer fikk her mange viktige kontakter i sentrale posisjoner og gikk i juni 1934 inn i SS. 
Keppler sto for planleggingen av den økonomiske delen av Anschluss, og Veesenmayer bisto ham i dette.
I begynnelsen av 1941 ble han knyttet til det tyske diplomatiske personalet i Zagreb i Kroatia.

Holocaust

Han spilte en viktig rolle i holocaust, forfølgelsene og drapene på kroatiske og serbiske jøder og andre. I mars 1944 ble han Tysklands representant og i realiteten øverste makthaver i Ungarn, med tittelen Reichsbevollmächtigter og medvirket der til Holocaust i Ungarn.

Ministerieprosessen

I Ministerieprosessen i 1949 ble han dømt til 20 år i fengsel for forbrytelser mot menneskeheten, slaveri og medlemskap i en kriminell organisasjon. Straffen ble senere redusert til 10 år. Han ble løslatt 16. desember 1951 etter ordre fra general John J. McCloy. 
I 1977 ble Veesenmayer syk og døde den 24. desember på et sykehus i Darmstadt av hjertesvikt.
Minna som eg har

Minna som eg har er et musikkalbum utgitt av Steinar Engelbrektson Band i 2009.
Cedemon

Utseende

En middelsstor, kraftig, matt svart trebukk. Føttene og den indre delen av hvert antenneledd er gule. Pronotum har en kraftig pigg på hver side. Dekkvingene er parallellsidige og nokså brede.

Levevis

Som de fleste andre trebukker borer larvene i ved.

Utbredelse

Arten lever på Madagaskar.
MS «Draupner» (1999)

MS «Draupner» er en katamaran bygget i 1999 som søsterskip til MS «Sleipner». Draupner gikk i rutefart for HSD i Flaggruten fra 1999 til 2007.
Dustin Byfuglien

Tidlig liv

Byfuglien ble født i Minneapolis, Minnesota, av moren Cheryl Byfuglien og faren Ricky Spencer. Moren har norske aner, og hans far har afrikansk-amerikanske. Morens oldeforeldre, Erik Knutsen Byfuglien og Inger Olsdatter, født Nordengen, kom fra Etnedal/Valdres Norge og bosatte seg i Minnesota. «Dustin har aldri vært i Norge, men han kjenner godt sine aner, og er stolt av sin norske bakgrunn,» uttalte moren Cheryl Byfuglien til VG. Moren flyttet til Roseau med Dustin for å være nærmere sin familie mens faren ble i Minneapolis for å fortsette studiene. Foreldre ble aldri gift. I Roseau ble Dustin Byfuglien introdusert til ishockey. Hans stefar, Dale Smedsmo, spilte fire kamper for NHL med Toronto Maple Leafs i 1972 og 110 kamper for World Hockey Association (WHL), en konkurrerende liga for NHL.
På grunn av manglende muligheter til akademiske studier i Roseau flyttet Byfuglien først til Chicago og spilte ishockey for ungdomsklubben Chicago Mission AAA (spillere under 18 år), men flyttet deretter til Canada hvor han spilte for betydelige ishockyklubber i WHL inntil han ble plukket opp av Chicago Blackhawks i 2003.

Spillekarriere

I begynnelsen av sesongen 2007-2008 var han forsvarspiller, men ble flyttet opp som høyre ving for å gi laget en større kropp i nærheten av nettet, et eksperiment som har vist seg heldig.
I hans tredje sesong utmerket han seg betydelig og ble den første spiller fra Rockford IceHogs, et ishockeylag i American Hockey League (AHL) og farmerlag for Chicago Blackhawks, som fikk prisen som Ukens beste spiller for AHL da han skåret et mål og hadde fem assisterende mål i fire kamper. Byfuglien hadde syv poeng i åtte kamper med Rockford og ble tatt opp i Chicago Blackhawks den 3. november og vendte aldri tilbake til IceHogs. Han hadde et mål i sitt først skift for Blackhawks i sesongen 2007-2008 mot St. Louis Blues og fikk sitt første hat-trick (tre mål i en kamp) mot Phoenix Coyotes den 30. november. Han avsluttet tett for det femte for laget med 19 mål og 36 poeng for sin tredje sesong med laget, alle mens han gjorde en overgang til forward for laget.
Den 23. mai 2010 ble han den første spilleren som skåret tre avgjørende mål i en serie da Chicago beseiret San Jose Sharks i fire kamper, noe som bidro til at laget gikk til finalen i Stanley Cup.
Plaka

Navnet

Navnet «Plaka» ble ikke tatt i bruk før ette den greske uavhengighetskrig. I stedet omtalte athenerne på den tid til området med ulike navn, som Alikokou, Kontito, Kandili, eller ved navn på de lokale kirker. Navnet Plaka ble først brukt under Kong Otto. Opprinnelsen er usikker: en teori er at det kommer fra Arvanitika Pliak Athena, som betyr Gamle Athen, eller av en plakett som en gang markerte det sentrale krysset på plassen. Selve Plaka var et lite område nær Lysikratesmonumentet, nå markert på en sten (plaka) hvor gatene Tripodon, Adrianou og Kydathinaion møtes.

Beliggenhet

Plaka ligger på den nordøstre skråning under Akropolis, mellom Syntagmaplassen og Monastriakiplassen. Adrianougaten er den største og mest sentrale gaten i Plaka. Den deler Plaka i to områder, det øvre, - Ano Plaka - rett under Acropolis og det nedre - Kato Plaka - mellom Syntagmaplassen og Monastiraki.

Historie

Plaka ble utviklet mest omkring ruinene av det gamle Athens agora i et område som har blitt kontinuerlig bebygget siden Oldtiden. Under årene med Ottomansk styre var Plaka kjent som Athens tyrkiske kvartal. og sete for den tyrkiske guvernør, (tyrkiske Voevode). Under Den greske selvstendighetskrigen, var Plaka som resten av Athen, midlertidig forlatt av innbyggerne på grunn av de harde kamper som fant sted der i 1826. innbyggerne flyttet tilbake under de første år av Kong Ottos regjeringstid. Plaka hadde et betydelig arvanitt-samfunn frem til sent på 1800-tallet, noe som førte til at noen omtaler det som Athens arvanittkvartal. I den samme periode fikk området rundt Anafiotika, tradisjonell kykladisk arkitektur, oppført av nybyggere fra øya Anafi i Egeerhavet.
I 1884 la en brann store deler av naboområdet i aske, noe som ga arkeologer anledning til å foreta utgravninger av den romerske markedsplass og Hadrians bibliotek. Utgravningene har pågått kontinuerlig siden 19. århundre.
Angrepet på D/S «Romsdal» og M/K «Norden»

Angrepet

D/S «Romsdal» gikk i rutetrafikk på Nordvestlandet og hadde denne dagen akkurat satt i land noen passasjerer i Herøy kommune da allierte fly av typen Mosquito fra Banff Strike Wing løsnet skudd mot båten. En passasjer ble drept med det samme, mens to omkom av skadene like etter. En passasjer til ble såret, men overlevde sammen med tre av mannskapet som også ble såret.
Samme dag var andre fly fra Dallachy Strike Wing av typen Beaufighter i området og gikk til angrep på fiskebåten M/K «Norden» i Leinevika. To av fiskerne ombord mistet livet og en ble såret. Undersøkelser i etterkant viste at båten var blitt truffet av minst 40 kuler. M/K «Norden» lå tett oppunder land under angrepet  og folk som var på land måtte også søke dekning da det var stor spredning av ammunisjonen

Fra rapportene

8 beaufighterere fra 489. skvadron i Dallachy Strike Wing hadde ordre om å angripe skip på havnen i Ålesund, da det hadde kommet rapporter om en tysk kovoi. Med seg hadde de 32 beaufighterar fra 144. skvadron, 455. skvadron og 489. skvadron, 1 mosquito fra RAF sin filmavdeling, 12 mustanger fra 65. skvadron og 2 fly av typen ASR Warwicks fra 279. skvadron. Flyene som lettet fra flybasen i Dallachy i Skottland bommet ifølge rapporten på Ålesund på grunn av tåke og dis, og kom i stedet inn over Hareidlandet. Etterhvert ble M/K «Norden» feilaktig angrepet. Sivile øyenvitner til angrepet  sier at det var sol og klart vær denne dagen, noe som en også kan se på bilder og film tatt av filmflyet til RAF. Også selve angrepet filmet, da opptak fra angrepet er funnet.
Banff Strike Wing hadde med seg førtito mosquitoer og tolv mustanger for angrep på skip ved Stad, Ålesund og Dalsfjord og ble etterhvert involvert i angrepet på D/S «Romsdal». 143. skvadron og 235. skvadron var med på dette oppdraget.